# জসু প্যাটেল

জসু প্যাটেল|  |
| ব্যক্তিগত তথ্য |
| জন্ম | (১৯২৪-১১-২৬)২৬ নভেম্বর ১৯২৪ আহমেদাবাদ, গুজরাত, ব্রিটিশ ভারত |
| মৃত্যু | ১২ ডিসেম্বর ১৯৯২(1992-12-12) (বয়স ৬৮) আহমেদাবাদ, গুজরাত, ব্রিটিশ ভারত |
| ব্যাটিংয়ের ধরন | ডানহাতি |
| বোলিংয়ের ধরন | ডানহাতি অফ ব্রেক |
| আন্তর্জাতিক তথ্য
 |
| জাতীয় দল | * ভারত
 |
|  |
| খেলোয়াড়ী জীবনের পরিসংখ্যান |
|

| প্রতিযোগিতা | টেস্ট | এফসি |
| --- | --- | --- |
| ম্যাচ সংখ্যা | ৭ | ৬৮ |
| রানের সংখ্যা | ২৫ | ৭৮০ |
| ব্যাটিং গড় | ২.৭৭ | ১২.৭৮ |
| ১০০/৫০ | ০/০ | ১/৩ |
| সর্বোচ্চ রান | ১২ | ১৫২ |
| বল করেছে | ১৭২৫ | ৫,৩৮২ |
| উইকেট | ২৯ | ২৪৮ |
| বোলিং গড় | ২১.৯৬ | ২১.৭০ |
| ইনিংসে ৫ উইকেট | ২ | ১৯ |
| ম্যাচে ১০ উইকেট | ১ | ৫ |
| সেরা বোলিং | ৯/৬৯ | ৯/৬৯ |
| ক্যাচ/স্ট্যাম্পিং | ২ | ২৬ |

 |
|  |
| উৎস: ক্রিকেটআর্কাইভ, ৭ আগস্ট ২০১৭ |

**জসুভাই মতিভাই প্যাটেল** (; গুজরাতি: જસુ પટેલ; জন্ম: ২৬ নভেম্বর, ১৯২৪ - মৃত্যু: ১২ নভেম্বর, ১৯৯২) গুজরাতের আহমদাবাদে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন **জসু প্যাটেল**। ঘরোয়া প্রথম-শ্রেণীর ক্রিকেটে গুজরাতের প্রতিনিধিত্ব করেন। দলে তিনি মূলতঃ ডানহাতি অফ-স্পিনার ছিলেন তিনি। এছাড়াও নিচেরসারিতে ডানহাতে ব্যাটিং করতেন।

## প্রারম্ভিক জীবন

দশ বছর বয়সে গাছের ডালা থেকে পড়ে যাবার ফলে আঙ্গুল ভেঙ্গে ফেলেন। এ আঘাতপ্রাপ্তির ফলে বোলিংয়ের ধরনও পরিবর্তিত হয়ে যায় তার। ফলশ্রুতিতে তার বোলিং সন্দেহজনক ছিল। অফ ব্রেকের তুলনায় অফ-কাটারের দিকেই বেশি বোলিং করতেন।

১৯৪৩-৪৪ মৌসুমে প্রথম-শ্রেণীর ক্রিকেট খেলতে শুরু করেন। ১৯৫০-৫১ মৌসুমে দলে পাকাপোক্ত আসন করার পূর্বে মাঝে-মধ্যেই গুজরাতের প্রতিনিধিত্ব করতেন তিনি। ঐ মৌসুমে বরোদার বিপক্ষে ৫/৪৩ ও ৬/২১ এবং সার্ভিসেস দলের বিপক্ষে বোলিং করেছিলেন ৮/৫৩ ও ৫/২৮। সচরাচর তার ব্যাটিং নেতিবাচক ছিল। কিন্তু, ১৯৫০-৫১ মৌসুমের রঞ্জী ট্রফির চূড়ান্ত খেলায় দ্বিতীয় ইনিংসে দশম উইকেটে হাসান নখুদার সাথে মূল্যবান ১৩৬ রান তোলেন মাত্র ৯০ মিনিটে। দুই ঘণ্টায় তিনি ১৫২ রান করেছিলেন।

## আন্তর্জাতিক ক্রিকেট

সিরিজের পঞ্চম টেস্টে তার অভিষেক হয়। ঐ টেস্টে তিনি তিন উইকেট পেয়েছিলেন। ১৯৫৫-৫৬ মৌসুমে নিউজিল্যান্ড এবং ১৯৫৬-৫৭ মৌসুমে অস্ট্রেলিয়ার বিপক্ষে ৩১ গড় নিয়ে ১০ উইকেট লাভ করেন।

৩৫ বছর বয়সে অবসর গ্রহণের প্রাক্বালে সর্বাপেক্ষা সফলতা লাভ করেন। ১৯৫৯-৬০ মৌসুমে কানপুরে গ্রীন পার্ক স্টেডিয়ামে সফরকারী অস্ট্রেলিয়ার বিপক্ষে স্মরণীয় ক্রীড়াশৈলী প্রদর্শন করেন তিনি। দ্বিতীয় টেস্টের প্রথম ইনিংসে তার বোলিং পরিসংখ্যান ছিল ৯/৬৯। অন্য উইকেটটি পেয়েছিলেন চান্দু বোর্দে। দ্বিতীয় ইনিংসে আরও পাঁচ উইকেট পান ও দলকে ১১৯ রানের জয় এনে দেন। এটিই অস্ট্রেলিয়ার বিপক্ষে ভারতের প্রথম টেস্ট জয় ছিল। প্যাটেলের টেস্টে ১৪/১২৪ যে কোন ভারতীয় বোলারের ক্ষেত্রে সেরা টেস্ট বোলিং ছিল। প্রায় ৩০ বছর পর নরেন্দ্র হিরওয়ানি তার এ রেকর্ডকে ম্লান করে দেন। প্যাটেলের ইনিংসে ৯/৬৯ বোলিং পরিসংখ্যানের প্রায় চল্লিশ বছর পর অনিল কুম্বলে করেন ১০/৭৪। ঐ সিরিজে তিনি ১৯ উইকেট নিয়ে ভারতীয় বোলারদের মধ্যে শীর্ষে অবস্থান করেন। এরপর সিরিজের আরও দুই টেস্টে অংশ নেন। মাত্র পাঁচ উইকেট পান তিনি যা তার শেষ টেস্ট ছিল।

## অবসর

টেস্ট খেলা থেকে প্রত্যাখ্যাত হবার পর আরও দুইবছর প্রথম-শ্রেণীর ক্রিকেট খেলেছিলেন। রঞ্জী ট্রফিতে গুজরাতের পক্ষে ১৪০ উইকেট দখল করেন তিনি।

প্রথম ক্রিকেটার হিসেবে তিনি ও বিজয় হাজারে পদ্মশ্রী পদকে ভূষিত হন।

## তথ্যসূত্র

## আরও দেখুন

* বিজয় হাজারে
* নরেন্দ্র হিরওয়ানি
* আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা

## আরও পড়ুন

* Partab Ramchand, *Great Feats of Indian Cricket*
* Mihir Bose, *A History of Indian Cricket*

## বহিঃসংযোগ

* ইএসপিএনক্রিকইনফোতে জসু প্যাটেল (ইংরেজি)

* ক্রিকেটআর্কাইভে জসু প্যাটেল   (সদস্যতা প্রয়োজনীয়) (ইংরেজি)
* Scorecard of the Kanpur Test